
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1340 

30 Ιουνίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επανακαθορισμός των γνωστικών αντικειμένων των 


Τομέων του Τμήματος Ψυχολογίας του Παντείου 
Πανεπιστημίου Κοινωνικών και Πολιτικών Επιστη¬ 
μών . 1 

Κατάτμηση του τομέα Σχεδιασμού και Κατασκευής 
Δομικών Έργων του τμήματος Πολιτικών Μηχανι¬ 
κών της Πολυτεχνικής Σχολής του Δημοκριτείου 

Πανεπιστημίου Θράκης. 2 

Όροι και προϋποθέσεις εγγραφής-μετεγγραφής Έλ¬ 
ληνα αλλοδαπού ή ομογενή αθλητή, σε αθλητικά ε¬ 
ρασιτεχνικά σωματεία Καλαθοσφαίρισης - Δικαιο- 

λογητικά - Ακυρότητες - Κυρώσεις. 3 

Καθορισμός ύψους επιδομάτων ασθένειας, λουτρο¬ 
θεραπείας, τοκετού, εξόδων κηδείας και εξόδων 
κηδείας βρεφών για το έτος 1999 στους ασφα¬ 
λισμένους του Οίκου Ναύτου. 4 


ΑΠΟΦΑΣΕΙ Σ 

Αριθ. Β1/209 (1) 

Επανακαθορισμός των γνωστικών αντικειμένων των Το¬ 
μέων του Τμήματος Ψυχολογίας του Παντείου Πανε¬ 
πιστημίου Κοινωνικών και Πολιτικών Επιστημών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 6 παρ. 4 (ε) του Ν. 1268/82 (Α 87) όπως 
συμπληρώθηκε με το άρθρο 48 παρ. 1 (ε) του Ν. 1404/83 
(Α' 173). 

2. Του άρθρου 29Α του Ν. 1558/85 (Α' 37), όπως αυτό 
προσετέθη με το άρθρο 27 του Ν. 2081 /92 (Α' 154) και τρο¬ 
ποποιήθηκε με το άρθρο 1 παρ. 2 (α) του Ν. 2469/97 (Α' 38). 

3. Της απόφασης ΣΤ5/16/26.2.98 του Υπουργού Εθνι¬ 
κής Παιδείας και Θρησκευμάτων «Μεταβίβαση δικαιώμα¬ 
τος υπογραφής “Με εντολή Υπουργού” στο Γενικό Γραμ- 
ματέα, στους Ειδικούς Γραμματείς και στους Προϊσταμέ¬ 
νους Γενικών Διευθύνσεων και Τμημάτων της Κ.Υ. του 
ΥΠΕΠΘ» (Β' 284). 


4. Τη γνώμη της Γενικής Συνέλευσης του Τμήματος Ψυ¬ 
χολογίας του Παντείου Πανεπιστημίου Κοινωνικών και 
Πολιτικών Επιστημών (συνεδρίαση 18/27.5.98). 

5. Το γεγονός ότι από την εφαρμογή των διατάξεων της 
απόφασης αυτής, δεν προκαλείται δαπάνη σε βάρος του 
προϋπολογισμού του Παντείου Πανεπιστημίου Κοινωνι¬ 
κών και Πολιτικών Επιστημών, αποφασίζουμε: 

Τα γνωστικά αντικείμενα που συντονίζουν οι τομείς του 
Τμήματος Ψυχολογίας του Παντείου Πανεπιστημίου Κοι¬ 
νωνικών και Πολιτικών Επιστημών που συνεστήθησαν με 
την Υ.Α. Β1/46/27.1.97 (Β' 93) επανακαθορίζονται ως ε¬ 
ξής: 

α) Ο Τομέας Κοινωνικής Ψυχολογίας συντονίζει τα γνω¬ 
στικά ανπκείμενα: Κοινωνική ψυχολογία, Εξελικτική ψυ¬ 
χολογία, Πειραματική ψυχολογία, Γνωστική ψυχολογία, 
Στατιστική, Ψυχολογία της επικοινωνίας, Ψυχοφυσιολο¬ 
γία, Ψυχογλωσσολογία, Ψυχοκοινωνιολογία της επικοι¬ 
νωνίας, Οικονομική ψυχολογία, Κοινωνική και πολιτιστική, 
ανθρωπολογία, Οργανωτική ψυχολογία. 

β) Ο Τομέας Γ ενικής Ψυχολογίας συντονίζει τα γνωστι¬ 
κά αντικείμενα: Κλινική ψυχολογία (δηλ. ψυχιατρική, ψυ¬ 
χοπαθολογία, κ.λ,π.), Εγκληματολογική ψυχολογία, Επι¬ 
στημολογία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1999 

Με εντολή Υπουργού 
Ο Ειδικός Γραμματέας Παν. Εκπ/σης 
ΔΙΟΝΥΣΗΣ ΚΛΑΔΗΣ 

-φ- 

Αριθ. Β1/411 (2) 

Κατάτμηση του τομέα Σχεδιασμού και Κατασκευής Δο¬ 
μικών Έργων του τμήματος Πολιτικών Μηχανικών της 
Πολυτεχνικής Σχολής του Δημοκριτείου Πανεπιστη¬ 
μίου Θράκης. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 6 παρ. 4(ε) του Ν. 1268/82 (Α.87), όπως 

συμπληρώθηκε με το άρθρο 48 παρ.1 (ε) του Ν. 1404/83 
(Α' 173). 

2. Του άρθρου 29Α του Ν. 1558/85 (Α' 37), όπως αυτό 
προσετέθη με το άρθρο 27 του Ν. 2081/92 (Α' 154) και τρο¬ 
ποποιήθηκε με το άρθρο 1 παρ.2 (α) του Ν. 2469/97 (Α' 
38). 

3. Της απόφασης ΣΤ5/16/26-2-98 του Υπουργού Εθνι¬ 
κής Παιδείας και Θρησκευμάτων «Μεταβίβαση δικαιώμα¬ 
τος υπογραφής “Με εντολή Υπουργού” στο Γενικό Γραμ- 
ματέα, στους Ειδικούς Γραμματείς και στους Προϊσταμέ¬ 
νους Γενικών Διευθύνσεων και Τμημάτων της ΚΎ. του 
ΥΠΕΠΘ» (Β' 284). 

4. Τη γνώμη της Γενικής Συνέλευσης του Τμήματος Πο¬ 
λιτικών Μηχανικών της Πολυτεχνικής Σχολής του Δημο- 
κριτείου Παν. Θράκης (συνεδρίαση 2.12.1986). 

5. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Δημοκριτείου Παν. Θράκης, απο¬ 
φασίζουμε: 

Από το ακαδημαϊκό έτος 1999-2000, ο τομέας Σχεδια- 
σμού και Κατασκευής Δομικών Έργων του Τμήματος Πο¬ 
λιτικών Μηχανικών της Πολυτεχνικής Σχολής του Δημο- 
κριτείου Πανεπιστημίου Θράκης, που προβλέπεται από 
την υπουργική απόφαση Β1/411/1983 (Β' 193) και την 
όμοια της Β1/548/1987 (Β' 580) κατατέμνεται σε τρεις (3) 
νέους τομείς ως εξής: 

α. Τομέας Αρχιτεκτονικών Συνθέσεων Οικονομικής και 
Δομικών Υλικών ο οποίος συντονίζει τα γνωστικά αντικεί¬ 
μενα των αρχιτεκτονικών συνθέσεων κτιριακών ενοτήτων 
ή συνόλων, της οικοδομικής τέχνης και των συστημάτων 
και μέθοδοι κατασκευαστικών έργων, της τεχνολογίας 
των δομικών υλικών, της δομικής φυσικής και του ελέγ¬ 
χου του μικροκλίμακος και της συντήρησης και αποκατά¬ 
στασης παλαιών κτισμάτων, μνημείων συνόλων. 

β. Τομέας Μηχανικής, ο οποίος συντονίζει τα γνωστικά 
αντικείμενα, της μηχανικής του συνεχούς μέσου,της κινη¬ 
ματικής και δυναμικής του στερεού σώματος, της αντο¬ 
χής των υλικών, της πειραματικής μηχανικής, της μηχανι¬ 
κής θραύσεως, της θεωρίας πλαστικότητας και βισκοε- 
λαστικότητας και των θεωρητικών μεθόδων υπολογισμού 
γραμμικών και επιφανειακών φορέων. 

γ. Τομέας Δομικών Κατασκευών, ο οποίος συντονίζει τα 
γνωστικά ανπκείμενα, των εφαρμοσμένων μεθόδων ανα- 
λύσεως και σχεδιασμού γραμμικών και επιφανειακών φο¬ 
ρέων, των κατασκευών από οπλισμένο σκυρόδεμα για συ¬ 
νήθεις και σεισμικές δράσεις, των κατασκευών από προε- 
νταμένο σκυρόδεμα για συνήθεις και σεισμικές δράσεις, 
των ειδικών κατασκευών από οπλισμένο και προεντετα- 
μένο σκυρόδεμα, του ελέγχου και των επεμβάσεων στις 
κατασκευές, των μεταλλικών κατασκευών, των μεταλλι¬ 
κών γεφυρών, των ξύλινων κατασκευών, των ελαφρών κα¬ 
τασκευών και των κατασκευών από τοιχοποιία για συνή¬ 
θεις και σεισμικές δράσεις. 

2. Μέχρις ότου αναδειχθούν τα όργανα διοίκησης και 
των τριών (3) τομέων συνεχίζει να λειτουργεί ο υφιστά¬ 
μενος. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιουνίου 1999 

Με εντολή Υπουργού 
Ο Ειδικός Γραμματέας Παν. Εκπ/σης 
ΔΙΟΝΥΣΗΣ ΚΛΑΔΗΣ 


Αριθ.8111 (3) 

Όροι και προϋποθέσεις εγγραφής-μετεγγραφής Έλληνα 
αλλοδαπού ή ομογενή αθλητή, σε αθλητικά ερασιτε¬ 
χνικά σωματεία Καλαθοσφαίρισης - Δικαιολογητικά - 
Ακυρότητες - Κυρώσεις. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

Α. του Α.Ν 397/68 «Περί επανασυστάσεως της ΓΓΑ και 
των αρμοδιοτήτων αυτής». 

Β. Του Ν. 75/75 «Περί οργανώσεως του Εξωσχολικού Α¬ 
θλητισμού και ρυθμίσεως συναφών θεμάτων» (άρθρο 20 
παρ.3), όπως τροποποιήθηκαν και συμπληρώθηκαν με 
τους Νόμους 423/76,665/77και 1070/80. 

Γ. Του Ν. 1558/85 «Κυβέρνηση και Κυβερνητικά Όργα¬ 
να». 

2. Τις διατάξεις της παραγράφου 11 του άρθρου 135 
του Ν. 2725/99 «Ερασιτεχνικός και επαγγελματικός αθλη¬ 
τισμός και άλλες διατάξεις», (ΦΕΚ 121/Α/17.6.99). 

3. Την αριθ. 47968/9.10.1996 (ΦΕΚ937/Β7 14.10.1996) 
απόφαση των Πρωθυπουργού και Υπουργού Πολιτισμού 
«Ανάθεση Αρμοδιοτήτων στον Υφυπουργό Πολιτισμού 
Ανδρέα Αθ. Φούρα». 

4. Το αριθ. 1267/2.4.1999 έγγραφο της Ε.Ο.Κ., απο¬ 
φασίζουμε: 

Καθορίζονται οι όροι και προϋποθέσεις εγγραφής, με¬ 
τεγγραφής ή αποδέσμευσης αθλητή σε αθλητικά ερα¬ 
σιτεχνικά σωματεία Καλαθοσφαίρισης ως ακολούθως: 

ΚΕΦΑΛΑΙΟ ΠΡΩΤΟ 
ΕΓΓΡΑΦΕΣ ΑΘΛΗΤΩΝ 

Άρθρο I 

Όροι και προϋποθέσεις εγγραφής Έλληνα Αθλητή 

Οι όροι και προϋποθέσεις για την εγγραφή Έλληνα 
αθλητή στη δύναμη ερασιτεχνικού σωματείου που δια¬ 
τηρεί τμήμα Καλαθοσφαίρισης, προβλέπονται από το 
καταστατικό και τους Κανονισμούς της Ελληνικής Ομο¬ 
σπονδίας Καλαθοσφαίρισης (ΕΟΚ). 

Άρθρο 2 
Δικαιολογητικά 

Για την, κατά το προηγούμενο άρθρο, εγγραφή αθλητή 
στη δύναμη σωματείου, χρειάζεται η υποβολή στην 
Ελληνική Ομοσπονδία Καλαθοσφαίρισης των δικαιολο- 
γητικών που προβλέπονται από το καταστατικό και τους 
κανονισμούς της. 

Άρθρο 3 

Όροι και προϋποθέσεις εγγραφής αλλοδαπού αθλητή. 

1. Απαγορεύεται η εγγραφή αλλοδαπού αθλητή στη δύ¬ 
ναμη Ελληνικού Σωματείου Καλαθοσφαίρισης και η συμ¬ 
μετοχή του στα πάσης φύσεως Ελληνικά Πρωταθλήματα 
με την εξαίρεση των Πρωταθλημάτων Ευρώπης (π.χ. 
Πρωταθλητριών, Κυπελλούχων Ρονκέττι) που, σύμφωνα 
με τους Κανονισμούς της ΡΙΒΑ, επιτρέπεται η συμμετοχή 
τους. 

2. Κατ’ εξαίρεση, επιτρέπεται η συμμετοχή και στα Ε¬ 
θνικά Πρωταθλήματα, των νόμιμα εγγραφόμενων σε Ελ¬ 
ληνικά σωματεία αθλητών Κυπριακής υπηκοότητας, (με 

την επιφύλαξη της διάταξης της παραγράφου 11 του άρ¬ 
θρου 6 της παρούσας), καθώς και των από πατρική ή μη¬ 
τρική γραμμή ομογενών, σύμφωνα με τα οριζόμενα στο 
άρθρο 4 της παρούσας. 

3. Επιτρέπεται επίσης κατ’ εξαίρεση η εγγραφή στη δύ¬ 
ναμη Ελληνικών Σωματείων αθλητών ξένης υπηκοότητας, 
εφόσον έχουν γεννηθεί στην Ελλάδα και διαμένουν έκτο- 
τε μόνιμα σε αυτή, καθώς επίσης και αλλοδαπών που δεν 
έχουν υπερβεί το δέκατο πέμπτο (15) έτος της ηλικίας 
τους και έχουν συνεχή μόνιμη εγκατάσταση στην Ελλάδα, 
τρία τουλάχιστον χρόνια πριν από την υποβολή της αίτη¬ 
σης εγγραφής τους. 

4. Επιτρέπεται επίσης κατ' εξαίρεση η εγγραφή σε Σω¬ 
ματεία Α1 Εθνικής Κατηγορίας Γυναικών δύο αλλοδαπών 
αθλητριών είτε δύο ομογενών αθλητριών κατά τα αναφε- 
ρόμενα ειδικότερα στο άρθρο 4 της παρούσας. Αλλοδα¬ 
πές αθλήτριες που απέκτησαν την Ελληνική Ιθαγένεια με 
οποιοδήποτε τρόπο, με την προϋπόθεση ότι αυτές έχουν 
συνεχή μόνιμη εγκατάσταση στην Ελλάδα για δύο (2) του¬ 
λάχιστον χρόνια πριν από την απόκτηση της Ελληνικής 
Ιθαγένειας, δύνανται να εγγράφονται ελεύθερα σε σωμα¬ 
τεία Α1 Εθνικής Κατηγορίας. 

5. Επιτρέπονται αλλαγές των αλλοδαπών αθλητριών 
Καλαθοσφαίρισης κάθε σωματείου Α1 Εθνικής Κατηγο¬ 
ρίας μέχρι 31/12 κάθε έτους έως δύο συνολικά και ανε¬ 
ξάρτητα αν οι αλλαγές αφορούν την ίδια αθλήτρια. Αλλο¬ 
δαπές αθλήτριες των οποίων έληξε η συμφωνία συνεργα¬ 
σίας τους με σωματεία Α1 Εθνικής Κατηγορίας μένουν 
ελεύθερες, δυνάμενες να μετεγγραφούν σε άλλο σωμα¬ 
τείο Α1 Εθνικής Κατηγορίας, σύμφωνα με τις ισχύουσες 
διατάξεις μετεγγραφών. 

6. Υπήκοοι Κρατών - Μελών της Ευρωπαϊκής Ένωσης 
(Ε.Ε.), οι οποίοι διαμένουν μόνιμα, εργάζονται και είναι 
εγγεγραμμένοι στα μητρώα Δήμου ή Κοινότητας στην Ελ¬ 
λάδα, δύνανται, οι ίδιοι και τα μέλη των οικογενειών τους, 
να εγγράφονται στη δύναμη Ελληνικών σωματείων και να 
συμμετέχουν στους πάσης φύσεως αγώνες και πρωτα¬ 
θλήματα. 

Άρθρο 4 

Όροι και Προϋποθέσεις εγγραφής ομογενή αθλητή. 

1. Επιτρέπεται η εγγραφή ομογενή αθλητή στη δύναμη 
σωματείου και μέχρι του αριθμού των δύο (2) για το καθέ¬ 
να, τηρουμένων των περιορισμών που αναφέρονται στην 
παρ.4 του άρθρου 3 του παρόντος, προκειμένου για σω¬ 
ματεία Α1 Εθνικής Κατηγορίας Γ υναικών. 

Δικαίωμα συμμετοχής σε αγώνες πρωταθλημάτων έ¬ 
χουν όσοι εγγράφονται νόμιμα, πριν από την έναρξη των 
πρωταθλημάτων. 

2. Για την απόδειξη της ιδιότητας του ομογενή χρειάζε¬ 
ται η υποβολή εκτός από την αίτηση εγγραφής και τα λοι¬ 
πά δικαιολογητικά που ορίζονται από την παρούσα από¬ 
φαση για τους Έλληνες και υποβολή δικαιολογητικών εγ¬ 
γράφων, εκ των οποίων θα αποδεικνύεται σαφώς και 
χωρίς καμία αμφιβολία η ιδιότητα του ομογενή του αιτού- 
μενου την εγγραφή ή μετεγγραφή από πατρική ή μητρική 
γραμμή, που θα φτάνει μόνο μέχρι παππού ή γιαγιά. Στην 
τελευταία περίπτωση είναι απαραίτητη η συνυποβολή πι¬ 
στοποιητικού εγγραφής στα μητρώα ή δημοτολόγια Δή¬ 
μου ή Κοινότητας της χώρας του πατέρα ή παππού ή της 
μητέρας ή γιαγιάς του αθλητή. 

Εφόσον δεν πληρούνται οι παραπάνω προϋποθέσεις η 


αίτηση εγγραφής ή μετεγγραφής απορρίπτεται χωρίς άλ¬ 
λη διατύπωση. Είναι αυτονόητο ότι όταν ο αθλητής είναι 
γραμμένος στη δύναμη του σωματείου αλλοδαπής Ομο¬ 
σπονδίας, εκτός από την άδεια της, πρέπει να τηρηθεί και 
η διαδικασία που προβλέπεται από τις σχετικές διατάξεις 
μετεγγραφών της παρούσας (χρονικό διάστημα μετεγ¬ 
γραφών κ.λπ.) και των αντίστοιχων της Διεθνούς Ομο¬ 
σπονδίας. 

Όταν ο αϊτών την εγγραφή ομογενής έχει αποκτήσει την 
Ελληνική Υπηκοότητα πριν από την αίτηση εγγραφής ή 
μετεγγραφής του, θεωρείται σαν Έλληνας αθλητής εξο- 
μοιούμενος πλήρως με αυτόν. 

3. Με τους Έλληνες εξομοιώνονται επίσης και όσοι 
έχουν διπλή υπηκοότητα (Ελληνική και άλλη), καθώς και 
όσοι αποκτήσουν στο εξής, με οποιοδήποτε τρόπο, και 
την Ελληνική υπηκοότητα. 

Η ιθαγένεια του πατέρα και της μητέρας του ομογενή α¬ 
θλητή ή του παππού ή γιαγιάς αυτών, αποδεικνύεται μό¬ 
νο με πιστοποιητικό εγγραφής στα Μητρώα του οικείου 
Δήμου ή Κοινότητας της χώρας, το οποίο πρέπει να υπο¬ 
βάλλεται έγκαιρα και πάντως πριν από την εξέταση της 
αίτησης εγγραφής από την Ε.Ο.Κ. 

4. Ομογενής αθλητής Τουρκικής υπηκοότητας έχει το 
δικαίωμα εγγραφής και συμμετοχής, χωρίς οποιοδήποτε 
περιορισμό, στους αγώνες συλλόγων ομογενών από την 
Τουρκία, που έχουν την έδρα τους στην Ελλάδα. 

Άρθρο 5 

Ακυρότητες - Κυρώσεις 

1. Αθλητής που υπογράφει Δελτίο Εγγραφής στη 
δύναμη σωματείου, ενώ ήδη είναι γραμμένος σε άλλο 
σωματείο, τιμωρείται με ποινή αποκλεισμού ενός (1) 
έτους από κάθε αγώνα, με απόφαση της Ομοσπονδίας 
και η αίτηση εγγραφής απορρίπτεται. 

2. Οι διατάξεις της προηγούμενης παραγράφου εφαρ¬ 
μόζονται και στην περίπτωση υπογραφής από τον αθλητή 
έγκυρων δελτίων μετεγγραφής σε δύο (2) ή περισσότερα 
σωματεία. 

3. Προσβολή του δελτίου εγγραφής ή μετεγγραφής 
αθλητή, για οποιοδήποτε τυπικό ή ουσιαστικό λόγο, δι¬ 
καιούται να ασκήσει κάθε σωματείο της ίδιας κατηγορίας 
με το σωματείο στο οποίο ανήκει ο αθλητής του οποίου 
προσβάλλεται η εγγραφή ή μετεγγραφή, επειδή τεκμαί- 
ρεται ότι έχει έννομο συμφέρον, καθώς και ο Γενικός 
Γραμματέας Αθλητισμού, υπέρ του Νόμου. 

4. Κάθε αθλητής του οποίου εγκρίθηκε ή απορρίφθηκε 
αίτηση μετεγγραφής γιε οποιαδήποτε αιτία, δεν έχει δι¬ 
καίωμα να ζητήσει εκ νέου μετεγγραφή σε άλλο σωματείο 
στην ίδια μεταγραφική περίοδο, για οποιοδήποτε λόγο. 

ΚΕΦΑΛΑΙΟ ΔΕΥΤΕΡΟ 
ΜΕΤΕΓΓΡΑΦΕΣ ΑΘΛΗΤΏΝ 
Άρθρο 6 

Προϋποθέσεις μετεγγραφών 

1. Επιτρέπεται η ελεύθερη μετεγγραφή οποιουδήποτε 
αθλητή, με τη συγκατάθεση του σωματείου του. Για να γί¬ 
νει δεκτή τέτοια αίτηση μετεγγραφής από την αρμόδια Ε¬ 
πιτροπή Μετεγγραφών, πρέπει να συνοδεύεται με σχετι¬ 
κή απόφαση του Διοικητικού Συμβουλίου του σωματείου 
που ανήκει ο αθλητής, στην οποία και να αναφέρεται το 

- όνομα του αθλητή και το σωματείο στο οποίο θα μετεγ- 
γραφεί. 

2. Αθλητής ηλικίας τουλάχιστον είκοσι επτά (27) ετών, ε¬ 
φόσον τις τελευταίες τρεις (3) αγωνιστικές περιόδους 
που ανήκει στη δύναμη του σωματείου δεν συμμετείχε 
στην Εθνική Ομάδα ή δεν τιμωρήθηκε για άρνηση προ¬ 
σφοράς υπηρεσιών σε αυτή, σύμφωνα με τις διατάξεις 
του άρθρου 49 του Ν.75/75 (όπως ισχύει σήμερα) και στις 
περιόδους αυτές έχει πάρει μέρος σε λιγότερους από 
τους μισούς αγώνες των διεξαχθέντων αγώνων Πρωτα¬ 
θλημάτων και Κυπέλλου του σωματείου του, έχει το δικαί¬ 
ωμα να μετεγγραφεί σε σωματείο της προτίμησής του χω¬ 
ρίς τη συγκατάθεση του σωματείου του. Για τον υπολογι¬ 
σμό της τριετίας δεν υπολογίζεται ο χρόνος της τυχόν 
τιμωρίας του αθλητή, εφόσον η Επιτροπή Μετεγγραφών 
της Ομοσπονδίας αποφανθεί ότι η τιμωρία του αθλητή 
του επιβλήθηκε σύμφωνα με το πνεύμα και το γράμμα του 
Νόμου της παρούσας απόφασης και τις διατάξεις του κα¬ 
νονισμού της Ομοσπονδίας. 

Η διάταξη της παρούσας παραγράφου δεν εφαρμόζε¬ 
ται για τους αθλητές που απουσιάζουν στο εξωτερικό για 
λόγους σπουδών ή για επαγγελματικούς λόγους, καθώς 
και για τους αθλητές εκείνους που η μη συμμετοχή τους 
στις αγωνιστικές εκδηλώσεις των σωματείων τους οφεί¬ 
λεται σε ανυπέρβλητα αίτια (π.χ. στράτευσή τους, τραυ¬ 
ματισμό τους οφειλόμενο σε οποιαδήποτε αιτία κ.λπ.) 

Το βάρος της απόδειξης στις περιπτώσεις αυτές ενα¬ 
πόκειται στο σωματείο που ανήκει ο αθλητής, επιτρεπο- 
μένης ανταπόδειξης. 

3. Αθλητής ηλικίας τουλάχιστον τριάντα [30] ετών, εφό¬ 
σον ανήκει για τουλάχιστον δέκα (10) συνεχείς αγωνιστι¬ 
κές περιόδους στο ίδιο σωματείο, έχει το δικαίωμα να με- 
τεγγραφεί σε σωματείο της προτίμησής του, χωρίς τη συ¬ 
γκατάθεση του σωματείου του. 

Σε περίπτωση που ο αθλητής παραμείνει και μετά την 
παρέλευση της δεκαετίας αυτής στο ίδιο σωματείο, τόσο 
το σωματείο του όσο και ο ίδιος ο αθλητής υποχρεούνται 
με κοινή δήλωσή τους που υποβάλλεται στην Ελληνική Ο¬ 
μοσπονδία Καλαθοσφαίρισης (Ε.Ο.Κ.) να καθορίζουν το 
χρόνο παραμονής του αθλητή στο σωματείο. 

4. Αθλητής μέχρι είκοσι τεσσάρων (24) ετών έχει το δι¬ 
καίωμα να μετεγγραφεί με υποσχετική επιστολή σε άλλο 
σωματείο, μόνο για μία (1) αγωνιστική περίοδο. 

Μετά το τέλος της χρονικής αυτής διάρκειας ο αθλητής 
επιστρέφει αυτοδίκαια στο σωματείο από το οποίο μετεγ- 
γράφηκε. Στον αθλητή που επιστρέφει και εφόσον αυτός 
συνεχίζει να συγκεντρώνει την προϋπόθεση του προανα- 
φερόμενου ορίου ηλικίας, είναι δυνατή η εκ νέου χορήγη¬ 
ση μετεγγραφής με υποσχετική επιστολή, για οποιοδή- 
ποτε σωματείο. 

5. Αθλητής που τις τελευταίες τρεις (3) αγωνιστικές πε¬ 
ριόδους πριν από τη δημοσίευση της παρούσας δεν αγω¬ 
νίστηκε σε οποιοδήποτε επίσημο αγώνα του σωματείου 
του (δεν υπολογίζεται ο χρόνος της τυχόν τιμωρίας του 
κατά την έννοια της διάταξης τηςπαρ.2του παρόντος άρ¬ 
θρου) έχει το δικαίωμα να μετεγγραφεί σε σωματείο της 
προτίμησής του χωρίς τη συγκατάθεση του σωματείου 
του και χωρίς να απαιτείται η συ νδρομή οποιουδήποτε άλ¬ 
λου λόγου, εκτός από την έγγραφη συναίνεση εκείνων 
που έχουν τη γονική μέριμνα, προκειμένου για ανήλικους 
αθλητές. Η διάταξη αυτή εφαρμόζεται για αθλητές οι ο¬ 
ποίοι έχουν ήδη αγωνιστεί σε επίσημους αγώνες του σω¬ 
ματείου τους πριν από τις τελευταίες τρεις (3) αγωνιστι¬ 


κές περιόδους. Αντιθέτως ο αθλητής που έχει εγγράφει 
στη δύναμη σωματείου τουλάχιστον δύο (2) αγωνισπκές 
περιόδους πριν από τη δημοσίευση της παρούσας και στο 
διάστημα αυτό δεν έλαβε μέρος σε οποιοδήποτε επίσημο 
αγώνα του σωματείου του, καθίσταται ελεύθερος και έχει 
το δικαίωμα να εγγράφει σε άλλο σωματείο σαν νέος α¬ 
θλητής, υπό την προϋπόθεση ότι η εγγραφή του θα συ- 
ντελεστεί μέχρι την προηγούμενη ημέρα από την ημερο¬ 
μηνία έναρξης του οικείου πρωταθλήματος. 

Επίσημος αγώνας θεωρείται κάθε εκδήλωση που διορ- 
γανώνεται από την Ομοσπονδία ή γίνεται με την έγκρισή 
της. 

6. Αθλητής ηλικίας μέχρι δέκα (10) ετών, έχει το δικαίω¬ 
μα να μετεγγραφεί ελεύθερα σε σωματείο της προτίμη¬ 
σής του, χωρίς τη συγκατάθεση του σωματείου του και 
με την έγγραφη συναίνεση εκείνων που έχουν τη γονική 
μέριμνα. 

Το δικαίωμα αυτό μπορεί να ασκηθεί μόνο μία φορά και 
εντός της πρώτης διετίας από της εγγραφής του. 

7. Αθλητής που, κατά τις δύο τελευταίες αγωνιστικές 
περιόδους πριν από τη δημοσίευση της παρούσας, δεν 
συμμετείχε σε Εθνική Ομάδα ή δεν τιμωρήθηκε κατ’ 
εφαρμογή των διατάξεων του άρθρου 49 του Ν. 75/75 
(όπως ισχύει σήμερα) και μετοίκησε, είτε λόγω εγγραφής 
του σε Ανώτερο ή Ανώτατο Εκπαιδευτικό Ίδρυμα της 
ημεδαπής, είτε λόγω μετάθεσης ή διορισμού του σε δη¬ 
μόσια θέση ή σε Ν.Π.Δ.Δ. ή Ν.Π.Ι.Δ. (που, για την εκτέλε¬ 
ση του έργου τους επιχορηγούνται από την Πολιτεία) ή η 
επιχείρηση που η πλειοψηφία του Μετοχικού Κεφαλαίου 
της ανήκει στο Δημόσιο και εφόσον υπηρετεί τουλάχι¬ 
στον ένα (1) χρόνο, έχει το δικαίωμα να μετεγγραφεί χω¬ 
ρίς τη συγκατάθεση του σωματείου του σε σωματείο της 
προτίμησής του που έχει όμως την έδρα του στην πόλη 
όπου είναι το Εκπαιδευτικό Ίδρυμα στο οποίο σπουδάζει 
ή η Υπηρεσία στην οποία έχει διοριστεί, με την απαραίτη¬ 
τη όμως προϋπόθεση, ότι η πόλη που σπουδάζει ή υπη¬ 
ρετεί απέχει περισσότερο από τριακόσια (300) χιλιόμετρα 
από την πόλη που εδρεύει το σωματείο του. 

Η απόδειξη της μετοίκησης για επαγγελματικούς λό¬ 
γους (του ιδίου ή των γονέων του) αποδεικνύεται με προ¬ 
σκόμιση βεβαίωσης δημοσίου ασφαλιστικού οργανισμού 
με ασφάλιση στον τόπο μετακίνησης τουλάχιστον ένα (1) 
χρόνο. 

Στις περιπτώσεις μετεγγραφής λόγω σπουδών, η αίτη¬ 
ση μετεγγραφής υποβάλλεται στην περίοδο των μετεγ¬ 
γραφών με κενή την πόλη και την επωνυμία του σωμα¬ 
τείου, στη δύναμη του οποίου επιθυμεί να μετεγγραφεί 
και συμπληρώνεται μεταγενέστερα, αφού προσκομισθεί 
πιστοποιητικό εγγραφής του σε σχολή ανωτέρου ή ανω- 
τάτου Εκπαιδευτικού Ιδρύματος. 

Μετά την αποφοίτησή του από το Εκπαιδευτικό Ίδρυμα 
ή την επανατοποθέτησή του στη Δημόσια (ή Δημόσιου 
χαρακτήρα) θέση από την οποία προήλθε και με την 
κατάθεση της σχετικής βεβαίωσης στην Ομοσπονδία, ο 
αθλητής επανέρχεται αυτοδίκαια και αμέσως στο σω¬ 
ματείο από το οποίο μετεγγράφηκε. 

Για τους αθλητές που μετεγγράφονται για λόγους 
σπουδών, ως χρόνος φοίτησης νοείται ο νόμιμος χρόνος 
των ετών σπουδών, αυξημένος κατά δύο έτη. 

Εφόσον και μετά την παρέλευση του ανωτέρω χρονικού 
διαστήματος ο αθλητής δεν έχει αποφοιτήσει, επανέρχε¬ 
ται αυτοδίκαια και αμέσως στο σωματείο από το οποίο έ¬ 
χει μετεγγραφεί. 

Αθλητής ο οποίος μετεγγράφεται κατά τον παραπάνω 
τρόπο δεν έχει το δικαίωμα μετεγγραφής σε άλλο σωμα¬ 
τείο του τόπου μετοίκησής του ή σε άλλο τόπο που δια¬ 
θέτει ανάλογο Εκπαιδευτικό Ίδρυμα στο οποίο μεταγρά- 
φηκε, εκτός αν συναινεί προς τούτο το αρχικό του σωμα¬ 
τείο χωρίς σε κάθε περίπτωση να φαλκιδεύονται τα 
δικαιώματάτου. 

Κατ’ εξαίρεση, είναι δυνατή η επάνοδος του, κατά τα 
άνω μετεγγραφόμενου λόγω σπουδών, αθλητή στο αρ¬ 
χικό σωματείο από το οποίο μετακινήθηκε πριν την απο¬ 
φοίτησή του, με την απαραίτητη όμως προϋπόθεση της 
συγκατάθεσης του σωματείου στο οποίο έχει μετεγγρα- 
φεί λόγω σπουδών. 

8. Αθλητήςπου δεν συμμετείχε σε Εθνική Ομάδα τις δύο 
(2) τελευταίες αγωνιστικές περιόδους ή δεν τιμωρήθηκε 
κατ εφαρμογή των διατάξεωντου άρθρου 49 του Ν. 75/75 
(όπως ισχύει σήμερα) και για πλήρως αποδεικνυόμενους 
επαγγελματικούς λόγους του ιδίου ή και των δύο γονέων 
του, αν είναι ανήλικος ή άγαμος και ζει μαζί τους, μετοικεί 
σε τόπο που απέχει περισσότερο από τριακόσια (300) χι¬ 
λιόμετρα από την έδρα του σωματείου του, η δε διαμονή 
του στον καινούργιο τόπο διαρκεί αποδεδειγμένα τουλά¬ 
χιστον ένα (1) έτος, έχει το δικαίωμα να μετεγγραφεί 
ελεύθερα σε σωματείο του τόπου της νέας του κατοικίας. 

Η μετοίκηση για επαγγελματικούς λόγους του ιδίου ή 
των γονέων αποδεικνύεται με προσκόμιση βεβαίωσης δη¬ 
μόσιου ασφαλιστικού οργανισμού με ασφάλιση στον τό¬ 
πο μετακίνησης τουλάχιστον ένα (1) χρόνο. 

Εφόσον ο αθλητής αυτός επανεγκατασταθεί στον τόπο 
της αρχικής του κατοικίας, επανέρχεται στο σωματείο 
από το οποίο προέρχεται με αίτηση που μπορεί να γίνει 
και από το ενδιαφερόμενο σωματείο. Η επάνοδος του 
αθλητή για το λόγο αυτό δεν υπολογίζεται στον αριθμό 
των επιτρεπομένων μετεγγραφών. 

9. Αθλητής που δεν συμπεριλαμβάνεται στον πίνακα 
των εν ενεργεία αθλητών θεωρείται ότι αποδεσμεύτηκε 
από το σωματείο του και έχει το δικαίωμα να μετεγγραφεί 
ελεύθερα σε σωματείο της προτίμησής του, εφόσον η 
μετεγγραφή του δεν απαγορεύεται από τις αντίστοιχες 
ειδικές διατάξεις της παρούσας. 

Απαγορεύεται οποιαδήποτε τροποποίηση, προσθήκη ή 
διαγραφή στον πίνακα των εν ενεργεία αθλητών, μετά την 
υποβολή αυτού στην αρμόδια Ομοσπονδία. Σε αντίθετη 
περίπτωση, η όποια διαφοροποίηση δεν γίνεται αποδε¬ 
κτή. 

10. Η διαδικασία εγγραφής ή μετεγγραφής αλλοδαπού 
αθλητή υπόκειται στους όρους των αντίστοιχων διεθνών 
Κανονισμών και την Ελληνικής Νομοθεσίας. 

Προκειμένου για Κύπριους υπηκόους αθλητές που ανή¬ 
καν ή ανήκουν στη δύναμη Κυπριακών σωματείων, επι¬ 
τρέπεται η μετεγγραφή τους με τη συγκατάθεση του σω¬ 
ματείου τους και την έγκριση της αντίστοιχης Κυπριακής 
Ομοσπονδίας, σε Ελληνικό σωματείο, εφόσον σπουδά¬ 
ζουν σε Ανώτερο ή Ανώτατο Ελληνικό Εκπαιδευτικό 
Ίδρυμα και για το χρονικό διάστημα που δεν επιτρέπεται 
να υπερβαίνει τα νομοθετημένα έτη σπουδών στην οικεία 
Σχολή, συν δύο. 

Μετά τη συμπλήρωση του παραπάνω χρονικού διαστή¬ 
ματος και ανεξάρτητα αν ο αθλητής αυτός εγγράφεται ή 
μετεγγράφεται σε άλλο Ελληνικό Εκπαιδευτικό Ίδρυμα, 
επανέρχεται αμέσως και αυτοδίκαια στο Κυπριακό σω¬ 
ματείο από το οποίο προήλθε, χωρίς σε αυτή την περί¬ 


πτωση να έχει το δικαίωμα να κάνει εκ νέου χρήση της πα¬ 
ρούσας διάταξης για την παραμονή του ή τη μετεγγραφή 
του σε Ελληνικό σωματείο. 

Κατ' εξαίρεση, στην περίπτωση που μετά τη συμπλήρω¬ 
ση του προαναφερόμενου χρονικού διαστήματος ο αθλη¬ 
τής εγκαθίσταται μόνιμα στην Ελλάδα, παραμένει στο 
σωματείο στο οποίο έχει εγγράφει, με την απαραίτητη 
προϋπόθεση της συγκατάθεσης του Κυπριακού σωμα¬ 
τείου στο οποίο ανήκει και την έγκριση της Κυπριακής 
Ομοσπονδίας. 

11. Αθλητής έχει το δικαίωμα να ενταχθεί ελεύθερα (ο¬ 
ποιαδήποτε χρονική περίοδο), σε οποιοδήποτε σωματείο 
της προτίμησής του, αν το σωματείο που ανήκει διαλύθη¬ 
κε με τελεσίδικη δικαστ ική απόφαση ή διαγράφηκε από τη 
δύναμη της αθλητικής Ομοσπονδίας με απόφαση της Γε¬ 
νικής Συνέλευσης των μελών της ή ανέστειλε τη δραστη¬ 
ριότητα του αθλήματος επί μία αγωνιστική περίοδο ή ε¬ 
φόσον η αναστολή αυτή άρχισε στη διάρκεια αγωνιστικής 
περιόδου και το σωματείο δεν δηλώσει συμμετοχή στο 
πρωτάθλημα της επόμενης αγωνιστικής περιόδου, η δε 
αναστολή της δραστηριότητας του αθλήματος δεν οφεί¬ 
λεται σε λόγους ανώτερης βίας. Ως αναστολή δραστη¬ 
ριότητας θεωρείται και η αφαίρεση του δικαιώματος ψή¬ 
φου του σωματείου κατά την Τακτική Γενική Συνέλευση 
της Ελληνικής Ομοσπονδίας Καλαθοσφαίρισης, σύμφω¬ 
να με τις διατάξεις της παρ. 5του άρθρου 14του Ν. 75/75. 

Αν το έγγραφο της τελεσίδικης διάλυσης ή της τελεσί¬ 
δικης διαγραφής από τη Γενική Συνέλευση κατατεθεί 
στην Ομοσπονδία από οποιοδήποτε έχει έννομο συμφέ¬ 
ρον, ο αθλητής ελευθερώνεται αυτοδίκαια και έχει το δι¬ 
καίωμα να εγγράφει σε οποιοδήποτε σωματείο της προτί¬ 
μησής του. 

12. Αθλητής, ο οποίος ανήκει στη δύναμη Σχολείου ή 
Σχολής οποιοσδήποτε φύσης, που μετέχει υπό μορφή 
σωματείου σε αγώνες της Ομοσπονδίας, έχει το δικαίωμα 
να εγγράφει ελεύθερα σε σωματείο της προτίμησής του, 
όταν παύσει να έχει την ιδιότητα του μαθητή ή φοιτητή. 

13. Κάθε σωματείο έχει το δικαίωμα να αποκτήσει συ¬ 
νολικά μόνο δέκα (10) αθλητές από οποιαδήποτε αιτία. 

Αρθρο 7 

Έκταση Εφαρμογής 

1. Οι διατάξεις του άρθρου 6 παρ. 5 της παρούσας 
δεν εφαρμόζονται για τους αθλητές που απουσιάζουν 
στο εξωτερικό για λόγους σπουδών ή για επαγγελματι¬ 
κούς λόγους, καθώς και για τους αθλητές εκείνους που 
η συμμετοχή τους στις αγωνιστικές εκδηλώσεις των 
σωματείων τους οφείλεται σε ανυπέρβλητα αίτια (πχ 
στράτευσή τους, τραυματισμός τους οφειλόμενος σε ο¬ 
ποιαδήποτε αιτία κ,λπ.). 

Το βάρος της απόδειξης στις περιπτώσεις αυτές, ενα¬ 
πόκειται στο σωματείο που ανήκει ο αθλητής επιτρεπο- 
μένης ανταπόδειξης. 

2. Αθλητής που έχει διαγράφει λόγω ποινής από τη δύ¬ 
ναμη σωματείου με απόφασή .του ή με απόφαση της 
Ε.Ο.Κ. ή ο οποίος στερήθηκε τη φίλαθλη ιδιότητά του, 
έχει το δικαίωμα να εγγράφει πάλι σαν αθλητής του σω¬ 
ματείου του, μετά την παρέλευση τριετίας από την τε¬ 
λεσιδικία της σχετικής απόφασης. 

Ειδικά όμως, στην περίπτωση που η στέρηση της φίλα¬ 
θλης ιδιότητας επιβάλλεται για διάστημα μεγαλύτερο 
από τρία (3) έτη, ο αθλητής έχει το δικαίωμα να εγγράφει 

πάλι ως αθλητής, μόνο μετά την παρέλευση του χρόνου 
που στερήθηκε τη φίλαθλη ιδιότητά του. 

Αν για τη στέρηση της φίλαθλης ιδιότητας ευθύνεται το 
σωματείο του, ο αθλητής έχει το δικαίωμα να εγγράφει σε 
οποιοδήποτε άλλο, μετά την παρέλευση τριετίας από την 
τελεσιδικία της σχετικής απόφασης. 

3. Απαγορεύεται αθλητής να αγωνιστεί στην ίδια αγωνι¬ 
στική περίοδο, σε δύο (2) διαφορετικά σωματεία, σε αγώ¬ 
νες που διοργανώνονται στην Ελλάδα από την αντίστοιχη 
αθλητική Ομοσπονδία, καθώς επίσης και σε αγώνες αλ¬ 
λοδαπής αθλητικής Ομοσπονδίας του ίδιου αθλήματος. 

4. Απαγορεύεται η καθ’ οιονδήποτε τρόπο εγγραφή ή 
μετεγγραφή καλαθοσφαιριστή που έχει μείνει ελεύθερος 
στη δύναμη σωματείου μετά την έναρξη των διαφόρων 
Πρωταθλημάτων. 

5. Αναστέλλεται η ισχύς της παραγράφου 3 του άρθρου 
119 των Κανονισμών της Ε.Ο.Κ. για όλη την Ελλάδα, πλην 
των σωματείων που ανήκουν γεωγραφικά στις Ενώσεις 
Αττικής (Ε.Σ.Κ.Α.), Θεσσαλονίκης (Ε.ΚΑ.Σ.Θ.) καιΑχαΐας- 
Ηλείας (Ε.Σ.Κ.Α.Η.) στις οποίες έχει ισχύ η παραπάνω 
διάταξη. 

ΚΕΦΑΛΑΙΟ ΤΡΙΤΟ 
ΔΙΑΔΙΚΑΣΙΑ ΜΕΤΕΓΓΡΑΦΩΝ 
Άρθρο 8 

Πενταμελείς Επιτροπές Μετεγγραφών 

1. Στην Ελληνική Ομοσπονδία Καλαθοσφαίρισης συ¬ 
γκροτείται, με απόφαση του Διοικητικού της Συμβουλίου 
(της οποίας αντίγραφο κοινοποιείται υποχρεωτικά στη 
Γενική Γραμματεία Αθλητισμού), το μήνα Ιούλιο κάθε 
έτους, Πενταμελής Επιτροπή, η οποία είναι αρμόδια να 
αποφασίζει για κάθε αίτηση μετεγγραφής από οποια¬ 
δήποτε αιτία. 

2. Η ανωτέρω επιτροπή αποτελείται από τον Πρόεδρο ή 
έναν Αντιπρόεδρο της Ομοσπονδίας ως Πρόεδρο, το 
Γενικό ή Ειδικό Γραμματέα της ή έναν από τα μέλη του Δι¬ 
οικητικού της Συμβουλίου και από τρεις φιλάθλους οι 
οποίοι τουλάχιστον τα πέντε προηγούμενα έτη δεν μετεί¬ 
χαν στο Διοικητικό Συμβούλιο οποιουδήποτε αθλητικού 
σωματείου. 

Οι αποφάσεις της Επιτροπής Μετεγγραφών εκδίδονται 
δέκα (10) τουλάχιστον ημέρες πριν από την έναρξη των 
διαφόρων Πρωταθλημάτων της ΕΟΚ. Η Επιτροπή έχει το 
δικαίωμα να ζητά από τους αιτούντες μετεγγραφή, κάθε 
κατά την κρίση της πρόσθετο έγγραφο στοιχείο, από το ο¬ 
ποίο θα μπορεί να σχηματίσει ασφαλή και δίκαια κρίση. 

Το αυτό δικαίωμα έχει κατ’ επέκταση και το Δ.Σ. της 
Ε.Ο.Κ. σε κάθε περίπτωση που από τους Κανονισμούς 
έχει αυτοτελές δικαίωμα έκδοσης δελτίων (π.χ. κατηγο¬ 
ρία ομογενών που δεν ανήκουν σε αλλοδαπό σωματείο). 

Σε κάθε περίπτωση απαγορεύεται η συμπλήρωση των 
δικαιολογητικών μετά την έναρξη του πρωταθλήματος. 

Οι αποφάσεις της Επιτροπής μετεγγραφών επικυρώ¬ 
νονται υποχρεωτικά από το Δ.Σ. της Ε.Ο.Κ. Αν η σχετική 
απόφαση δεν εκδοθεί εντός του κατά τα άνω προβλεπό- 
μενου χρονικού διαστήματος, η μετεγγραφή θεωρείται 
συντελεσμένη, υπό την απαραίτητη όμως προϋπόθεση 
ότι εκ των υποβληθέντων δικαιολογητικών αποδεικνύεται 
η νομιμότητα της αιτούμενης μετεγγραφής. 

3. Κατά της επικυρωτικής απόφασης επιτρέπεται προ¬ 


σφυγή στο ΑΣΕΑΔ μέσα σε αποκλειστική προθεσμία δε¬ 
καπέντε (15) ημερών από την επίδοσή της κατά τους 
όρους και τη διαδικασία των διατάξεων των άρθρων 38 - 
40 του Ν. 75/75. 

4. Η Επιτροπή Μετεγγραφών, σε περίπτωση που πιθα¬ 
νολογείται παράβαση από οποιοδήποτε σωματείο, των ό¬ 
ρων και των προϋποθέσεων μετεγγραφής αθλητή, από ο- 
ποιοδήποτε φυσικό ή νομικό πρόσωπο, έχει το δικαίωμα 
με αιτιολογημένη απόφασή της, να απορρίψει την αίτηση 
μετεγγραφής και να εισηγηθεί στην Ομοσπονδία την πα¬ 
ραπομπή των υπευθύνων στην Επιτροπή Φίλαθλης Ιδιό¬ 
τητας (Ε.Φ.Ι.), της οποίας τυχόν απαλλακτική απόφαση 
δεν ανατρέπει την απορριπτική άπόφαση της Επιτροπής 
Μετεγγραφών. 

5. Κατά την εκδίκαση των αιτήσεων μετεγγραφών, έ¬ 
χουν το δικαίωμα να παρευρίσκονται και εκπρόσωποι των 
ενδιαφερομένων σωματείων, καθώς και οι μετεγγραφό- 
μενοι αθλητές. Η παρουσία τους δεν είναι υποχρεωτική 
για τη λήψη απόφασης. 

Άρθρο 9 

Χρονικό διάστημα μετεγγραφών 

1. Το χρονικό διάστημα μέσα σΓΟ οποίο επιτρέπεται η 
κατάθεση αιτήσεων μετεγγραφής για οποιοδήποτε λόγο 
ορίζεται: 7 - 21 Ιουλίου Ελεύθερες - Υποσχετικές. 

2. Ειδικά για τις περιπτώσεις μετεγγραφών αθλητών 
που αποδεσμεύονται, ορίζεται το χρονικό διάστημα 1-10 
Αυγούστου. 

3. Σε κάθε περίπτωση που ο αθλητής μετεγγράφεται και 
δεν έχει τελειώσει η αγωνιστική περίοδος (πχ Διεξαγωγή 
Πανελληνίων Πρωταθλημάτων), αυτός παραμένει και 
αγωνίζεται με το αρχικό σωματείο του, μέχρι τη λήξη της 
αγωνιστικής περιόδου που καθορίζεται με απόφαση του 
Διοικητικού Συμβουλίου της Ομοσπονδίας. 

ΚΕΦΑΛΑΙΟ ΤΕΤΑΡΤΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 10 

Καθορισμός λεπτομερειών 

Το Διοικητικό Συμβούλιο της Ομοσπονδίας έχει το δι¬ 
καίωμα να καθορίζει συμπληρωματικές λεπτομέρειες 
που δεν προβλέπονται από την παρούσα και με την απα¬ 
ραίτητη προϋπόθεση ότι δεν την καταστρατηγούν άμεσα 
ή έμμεσα. 

Άρθρο 11 
Έννοια όρων 

Όπου στην παρούσα αναφέρεται «Ομοσπονδία», νοεί¬ 
ται η υπερκείμενη Ένωση ή Σύνδεσμος του αθλήματος, 
όπου δε αναφέρεται αθλητής, νοείται και αθλήτρια. 

Άρθρο 12 

Τήρηση όρων-διατάξεων προγενέστερων 
Υπουργικών Αποφάσεων 

Αθλητής, ο οποίος, σύμφωνα με τις διατάξεις προγενέ¬ 
στερων Υπουργικών Αποφάσεων, έχει πάρει μετεγγραφή 
για την οποία υπάρχουν δεσμευτικοί όροι, δεν έχει το 
δικαίωμα να πάρει νέα μετεγγραφή, αν δεν τηρήσει τους 
όρους που έχουν τεθεί. 

Άρθρο 13 

Υπολογισμός ηλικίας 

1. Εκτός των περιπτώσεων που ορίζονται στην παρού¬ 
σα, όπου απαιτείται συνδρομή (προϋπόθεση) ορισμένης 
ηλικίας, για τον υπολογισμό της, λαμβάνεται υπόψη ως η¬ 
μέρα γέννησης αυτή που προκύπτει από το πιστοποιητικό 
γέννησης του αθλητή, που εκδίδεται από τον οικείο Δήμο 
ή Κοινότητα ή από τη Ληξιαρχική πράξη γέννησης αυτού. 

2. Σε περίπτωση μετεγγραφής ανήλικου αθλητή, απαι¬ 
τείται η έγγραφη συγκατάθεση εκείνων που έχουν τη γο¬ 
νική μέριμνα σ’ αυτόν. 

Άρθρο 14 

Υπολογισμός προθεσμιών 

Για τον υπολογισμό προθεσμιών, λαμβάνεται υπόψη η 
ημερομηνία δημοσίευσης της παρούσας στην Εφημερί¬ 
δα της Κυβέρνησης, εκτός των περιπτώσεων που ορίζο¬ 
νται ρητά άλλες ημερομηνίες στην παρούσα. 

Άρθρο 15 

Συγχώνευση σωματείων ή τμημάτων σωματείων 

Σε ό,τι αφορά τη μετακίνηση αθλητών, που οφείλεται 
στη συγχώνευση σωματείων ή τμημάτων, εφαρμόζονται 
οι διατάξεις της υπ'αριθμ. 25191/3.10.1988 Υ.Α. (ΦΕΚ 
743/Β/11.10.1988). 

Άρθρο 16 
Έναρξη ισχύος 

Η ισχύς της παρούσας αρχίζει από την ημέρα δημο¬ 
σίευσής της στην Εφημερίδα της Κυβερνήσεως, καταρ- 
γούμενης κάθε προγενέστερης σχετικής. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Γενικής 
Γ ραμματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1999 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ. ΦΟΥΡΑΣ 
-Φ- 

Αριθ. 2411/9.14.99 (4) 

Καθορισμός ύψους επιδομάτων ασθένειας, λουτροθερα¬ 
πείας, τοκετού, εξόδων κηδείας και εξόδων κηδείας 
βρεφών για το έτος 1999 στους ασφαλισμένους του 
Οίκου Ναύτου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΏΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις της παρ. 6 του άρθρου 19 του Π.Δ. 
894/81 (ΦΕΚ226 Α/81) «Περίτηςπαρεχομένης εις τους η- 
σφαλισμένους του Οίκου Ναύτου προστασίας» όπως αυ¬ 


τή αντικαταστάθηκε από την παρ. 5 του άρθρου 17 του 
Π.Δ. 296/85 (ΦΕΚ 109/Α785). 

β. Τις διατάξεις του (α') εδαφίου της παρ. 3 του άρθρου 
22 του Ν. 2362/95 «Περί Δημοσίου Λογιστικού, ελέγχου 
των δαπανών του Κράτους κ.λπ.» (ΦΕΚ 247/Α795). 

γ. Τις διατάξεις του άρθρου 4 του Π.Δ. 79/90 (ΦΕΚ 37 
Α790) «Περί τροποποίησης Οργανισμού Υπουργείου Οι¬ 
κονομικών και Οργανισμού Νομαρχιών». 

δ. Την αριθμ. 4507/02/20.1.99 απόφαση του Διοικητικού 
Συμβουλίου του Οίκου Ναύτου. 

ε. Το αριθμ. 53851 /144/8.4.99 έγγραφο του Υπουργείου 
Εθνικής Οικονομίας, με το οποίο συμφωνεί για την αύξη¬ 
ση των εν θέματι επιδομάτων. 

στ. Το γεγονός ότι με την απόφαση αυτή προκαλείται 
δαπάνη δρχ. 510.425.000 σε βάρος του προϋπολογισμού 
εξόδων του Οίκου Ναύτου έτους 1999 (ΚΑΕ 0681-0674- 
0685-0634) στον οποίο έχουν εγγράφει οι σχετικές πι¬ 
στώσεις. 

ζ. Την αριθμ. 1107147/1239/006 Α/4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922 Β /96), απο¬ 
φασίζουμε: 

1. Καθορίζουμε για το έτος 1999 το ύψος των παρακά¬ 
τω αναγραφομένων χρηματικών παροχών του Οίκου 
Ναύτου προς τους ασφαλισμένους του, ως εξής: 

(α) Επίδομα ασθένειας εγγάμου, εβδομήντα χιλιάδες 
(70.000) δρχ. μηνιαίως. 

(β) Επίδομα ασθένειας αγάμου, πενήντα χιλιάδες 
(50.000) δρχ. μηνιαίως. 

(γ) Επίδομα λουτροθεραπείας, τριάντα πέντε χιλιάδες 
(35.000) δρχ. εφάπαξ. 

(δ) Επίδομα φυσιολογικού τοκετού, διακόσιες χιλιάδες 
(200.000) δρχ. εφάπαξ. 

(ε) Επίδομα τοκετού με χειρουργική επέμβαση (καισα¬ 
ρική τομή) τριακόσιες χιλιάδες (300.000) δρχ. εφάπαξ. 

(στ) Έξοδα κηδείας, εκατόν εβδομήντα χιλιάδες 
(170.000) δρχ: εφάπαξ. 

(ζ) Έξοδα κηδείας βρεφών μέχρι ενός έτους, ογδόντα 
πέντε χιλιάδες (85.000) δρχ. εφάπαξ. 

2. Το επίδομα των περιπτώσεων (α) και (β) καταβάλλε¬ 
ται στους ναυτικούς που λόγω ασθένειας έχουν καταστεί 
ανίκανοι προς εργασία, της ανικανότητας βεβαιουμένης 
από ελεγκτή γιατρό του Ο.Ν. εγκρινομένης από την Υγει¬ 
ονομική Υπηρεσία Οίκου Ναύτου (ΥΥΟΝ). 

Τα λοιπά επιδόματα και έξοδα καταβάλλονται στους δι¬ 
καιούχους με την προσκόμιση στον Οίκου Ναύτου των α- 
παιτουμένων για κάθε περίπτωση δικαιολογητικών. 

3. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

4. Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 17 Ιουνίου 1999 

Οί ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡ.ΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΚιΙΙρ: νννννν.θί.ςΓ 

ΙΝΤΕΡΝΕΤ: ΙίοΙ.ογ 
β-ππβίΙ: ην35 @ ΙίοΙ·9γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε. Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για.δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( , β σελι ' 5 ες και άνω | 1ρ0 σαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Λ Δ. (Διορισμοί κ.λπ. προσωπικού Ν.Π.Δ.Δ.) 
ί ιαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 - . 

15.000 » . 750 » . 

70.000 >■ . 3.500 » . 

30.000 » . 1.500 » . 

15.000 » . 750 » . 

5.000 ·· . 250 » . 

10.000 » . 500 » . 

3.000 >· . 150 » . 

10.000 » . 500 » . 

250,000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

1 * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
























